S’inicien els treballs de poda de l’arbrat de la plaça de la Ribera
19 de febrer de 2024

L’Ajuntament d’Algemesí inicia els treballs de poda de l’arbrat de la plaça de la Ribera, una zona molt concorreguda i necessitada de restauració. Per tant, al llarg de la setmana estarà prohibit l’estacionament en els trams i dies assenyalats.

Jorge Rodil, regidor de Parcs i Jardins i Espais Naturals, ha afirmat: «La plaça de la Ribera és un espai amb una gran activitat al llarg de tot l'any i som conscients de l'estat actual de deterioració i deixadesa. Per part de l'equip de govern hi ha el compromís de millorar l'enjardinament, restaurar el mobiliari i replantejar els diferents espais buscant, de la mà d’estos objectius, una plaça més segura, accessible i millorada en la línia de les actuacions que estem realitzant en altres zones del poble. Per això, en diverses fases estarem destinant els recursos i temps necessaris perquè la plaça lluïsca com mereix».

En finalitzar esta actuació, continuaran altres que contribuiran al manteniment de l’entorn de la plaça.